Nerva

**Marcus Cocceius Nerva** (8 Novembris 30–27 Ianuarii 98), fuit imperator Romanus ab 96 usque mortem suam. Nerva natus est 8 Novembris 30 Narniae, in municipio Etrusco, in septentrionali Roma. Pater eius Marcus Cocceius Nerva, iuris consultus et consul suffectus circa annum 40, mater Sergia Plautilla erat.

Suo proavus, idem Marcus Cocceius Nerva appellatur, fuit cos. in anno 36 a.C.n., avusque (idem Marcus Cocceius Nerva) fuit collega Tiberi. Nerva cum Domo Iulii-Claudiae affinis fuit per matertera sua et ab suo avunculus, Octavius Laenas, ad Iulia Drusa, Tiberii filia.​

Fuit imperator ultimus Italicus et familia et natu. Fuit quaestor et praetor designatus (anno 65), accepit *ornamenta triumphalia* et statuam triumphalem, tum anno 66 praetor erat, salius Palatinus, Augur et *sodalis Augustalis*, consul cum Vespasiano anno 71 atque cum Domitiano anno 90 fuit. Anno 93 Tarentum relegatus est.

Domitiano caeso anno 96, Senatus Nervam imperatorem elegit. Aditus sit a coniuratoribus quod erat senex orbusque, menatio ergo non sit. Regno suo incepto, inclusos pro maiestate liberavit, praedia publicata restituit, et Senatum consuluit amplius quam praedecessores. Favor tamen pro Domitiano inter exercitum valebat. Anno 97, Nerva a Praetorianis raptus est donec eis adsensus est praestitos pro morte Domitiani adferre.

Deinde Nerva Traianum, dux exercitus in limite Germaniae, adoptavit. Traianus imperator factus est, cum Nerva mortuus sit, mense Ianuario anni 98. 

## De titulis 
*Marcus Cocceius Nerva* senator postquam rerum potitus est *Imperator Nerva Caesar Augustus* publice appellabatur quibus nominibus exeunte anno 97 cognomen *Germanicus* addidit.  Anno 96 pontifex maximus factus pater patriae a senatu appellatus est. Consul tertium (COS III) anno 97 fuit et consul quartum anno 98. Primam tribuniciam potestatem statim die 18 septembris 96 accepit quae die 18 septembris 97 ei renovata est (TR POT II) atque iterum die 10 decembris 97 (TR POT III) quia olim in republica consulum tribuni plebis die 10 decembris officium inibant. Post mortem inter deos a senatu relatus *Divus Nerva* dicebatur.

## Pinacotheca 

NervaSest.jpg|Sestertius cum effigie imperatoris Nervae
Bust of emperor Nerva.jpg|Effigies Nervae e calcedonio primo saeculo facta ; hodie in collectione privata
NervaBronzoRosso.jpg|Effigies Nervae, Narniae, Italiae

## Vide etiam 
* Forum Nervae

## Fontes de vita et principatu Nervae 
[thumb|[Aureus Traiani imperatoris in honorem duorum patrum emissusː Divus Nerva qui eum adoptavit et pater naturalis.]]
* Aurelius Victor, *De Caesaribus* 12
* Dio, *Historia Romana* liber 68 
* *Epitome de Caesaribus* 12
* Eutropius, *Breviarium* 8.1
* Plinius minor, *Panegyricus Traiani*

## Bibliographia 
*François Chausson, "De Domitia Longina aux Antonins : le règne de Nerva", *Bulletin de la Société nationale des Antiquaires de France*, 2008: 201-206
* E. M. Smallwood, *Documents Illustrating the Principates of Nerva, Trajan and Hadrian*. Cantabrigiae: Cambridge University Press, 1966.
* Ronald Syme, *Tacitus*. Oxonii: Oxford University Press, 1958.

## Nexus externi 
Categoria:Imperatores Romani
Categoria:Praetores
Categoria:Augures
Categoria:Consules
Categoria:Gens Cocceia
Categoria:Nati 30
Categoria:Mortui 98
Categoria:Traianus